Valtioneuvoston kanslia ja ministeriöt

SUUNNITTELUKAUDEN 2007-2011 KESKEISET HANKKEET

Lainvalmistelun suunnitelmallisuus on läheisesti yhteydessä säädösvalmistelun tehokkaaseen johtamiseen. Lainvalmistelun kansliapäällikköryhmän mietinnössä (Valtioneuvoston kanslian julkaisusarja 13/2005) ehdotettiin, että hallituskauden yhteiskunnallisilta vaikutuksiltaan merkittävimmistä hankkeista kootaan lainsäädäntösuunnitelma, joka muodostaisi yhteisen perustan ministeriöiden lainvalmistelun suunnittelulle ja johtamiselle. Lainsäädäntösuunnitelmalla pyritään tehostamaan koko valtioneuvoston lainvalmistelun suunnitelmallisuutta, tavoitteena vaikutuksiltaan keskeisimpien lainsäädäntöhankkeiden valmistelun yhteensovitettu ja hallittu eteneminen. Valtioneuvoston kanslia selvittää ja valmistelee hallituksen lainsäädäntösuunnitelman laatimista. 
 
Lainsäädäntösuunnitelman toteuttamisesta keskusteltiin kansliapäällikkökokouksessa 9.1.2006, jossa päätettiin, että ministeriöt niemeävät vuosien 2007 – 2011 toiminta- ja taloussuunnitelmiensa pohjalta 3 – 4 vireillä tai suunnitteilla olevaa yhteiskunnallisilta vaikutuksiltaan merkittävää hanketta. Edelleen päätettiin, että lyhyet kuvaukset hankkeista ja perusteet niiden nimeämiselle toimitetaan oikeusministeriöön käsiteltäväksi SÄKE II-työryhmässä, jonka tarkoituksena on hyödyntää listausta pyrittäessä täsmentämään lainsäädäntösuunnitelmaan sisällytettävien hankkeiden kriteerejä. Tiedot hankkeista pyydetään toimittamaan  28.2.2006 mennessä kirjeitse ja sähköisessä muodossa oikeusministeriöön SÄKE II-työryhmän sihteerille, erityisasiantuntija Jannika Enegren-Åbergille, jannika.enegren-aberg@om.fi, osoite: Oikeusministeriö, PL 25, 00023 Valtioneuvosto. 

Kansliapäällikkö		Kirsti Rissanen

Ylijohtaja		Pekka Nurmi

TIEDOKSI		Ministeriöiden kansliapäälliköt